Νεοελληνική Λογοτεχνία Α΄ Γυμνασίου

Εργασία Β τετραμήνου

**Ηλίας Βενέζης, “Το καΐκι του Θησείου (και άλλες ιστορίες για μικρούς και μεγάλους”)**

**Διηγήματα: “Οι γλάροι”, “Το καΐκι του Θησείου”, “Η Δάφνη” (**υπαρχει στο σχολικό βιβλίο)

Ερωτήσεις για σχολιασμό/διερεύνηση και γραπτή έκφραση

Α. Για καθένα από τα διηγήματα:

1. (πριν από την ανάγνωση) Ποιες σκέψεις σας φέρνει στο μυαλό ο τίτλος του διηγήματος; Τι περιμένετε να διαβάσετε; Εξηγήστε σύντομα!

2. Συγκεντρώστε όλα τα στοιχεία για: -τον τόπο και το χρόνο κατά τον οποίο εξελίσσεται η ιστορία που διαβάσατε, - τα βασικά πρόσωπα που συμμετέχουν, - το βασικό θέμα.

3. Διατυπώστε τις παρατηρήσεις σας για το είδος της αφήγησης και του αφηγητή και εντοπίστε τους αφηγηματικούς τρόπους. (Τεκμηριώστε τις παρατηρήσεις σας με παραπομπές στο κείμενο)

4. α) Σε τι αναφέρεται, τελικά, ο τίτλος του διηγήματος; Πόσο κοντά ή πόσο μακριά βρίσκεται αυτό που διαβάσατε σε αυτό που περιμένατε; β) Θα μπορούσατε να προτείνετε έναν διαφορετικό τίτλο; Ποιον και γιατί;

5. Αν έπρεπε να επιλέξετε ένα στοιχείο ως χαρακτηριστικό του διηγήματος (ή το στοιχείο που σας έμεινε περισσότερο στο μυαλό), ποιο θα ήταν αυτό; Γιατί;

6. Επιλέξτε ένα απόσπασμα από το διήγημα (5-10 σειρές) το οποίο θα θέλατε να διαβάσετε στην υπόλοιπη ομάδα (στην τάξη) και εξηγήστε τους λόγους αυτής της επιλογής (προφορικά).

Β. Και για τα τρία διηγήματα:

1. Συγκρίνοντας το περιεχόμενο των διηγημάτων, εντοπίστε βασικές ομοιότητες μεταξύ τους, οι οποίες δικαιολογούν, κατά τη γνώμη σας, τη συγκέντρωσή τους στο ίδιο βιβλίο.

2. Εντοπίστε και παρουσιάστε συνοπτικά χαρακτηριστικές “εικόνες της Ελλάδας” που προκύπτουν από τα τρία διηγήματα.

3. Ποια είναι η τελική σας εντύπωση για το βιβλίο που διαβάσατε (π.χ. ανταποκρίθηκε στις προσδοκίες σας, τι θεωρείτε αξιοσημείωτο, τι σας άρεσε και τι δεν σας άρεσε); Θα το συστήνατε σε άλλους (ναι ή όχι, σε ποιους και γιατί);

4. Μπορείτε να δημιουργήσετε το δικό σας καλλιτεχνικό έργο εμπνευσμένο από το βιβλίο (από όλα ή από ένα από τα διηγήματα), π.χ. μια ζωγραφιά, ένα κολάζ, ένα σύντομο βίντεο, μια εικονογραφημένη ιστορία, ένα μικρό θεατρικό κ.λπ.

Να απαντήσετε γραπτώς σε όλες τις ερωτήσεις,εκτός της Α6. Η Β4 είναι προαιρετική. Να στείλετε τις απαντήσεις σας στο haidokal@yahoo.com